open-index/open-wikipedia-markdown huggingface dataset:
Гвинет Палтроу

**Гвинет Кејт Палтроу** (англиски: *Gwyneth Kate Paltrow*) (27 септември 1972) е американска филмска глумица.

Палтроу добила внимание за нејзините улоги во филмовите како психолошкиот трилер *[[Седум (филм)|Седум]]* (1995), во кој глумела со Бред Пит како и драмата *[[Ема (филм)|Ема]]* (1996), во која глумела со Џереми Нортем. По улогите во романтичната комедија *[[Лизгачки врати (филм)|Лизгачки врати]]* (1998) и трилерот *[[Совршено убиство (филм од 1998)|Совршено убиство]]* (1998), Палтроу добила светско признание преку нејзината улога во *[[Вљубениот Шекспир]]* (1998), за која добила Оскар за најдобра глумица, Златен глобус за најдобра глумица во мјузикл или комедија и две награди од страна на здружението на филмски работници. Палтроу толкувала споредни, како и главни улоги, во филмовите *[[Талентираниот господин Рипли]]* (1999), *[[Скок (филм)|Скок]]* (2000), *[[Љубовта е слепа (филм)|Љубовта е слепа]]* (2001), и *[[Доказ (филм)|Доказ]]* (2005), за која добила номинација за Златен глобус за најдобра глумица во драма.

Од 2008 таа ја играла улогата *Пепер Потс*, во *[[Железниот Човек (филм од 2008)|Железниот Човек]]* (2008), *[[Железниот Човек 2]]* (2010), *[[Одмаздници (филм од 2012)|Одмаздници]]* (2012), и *[[Железниот Човек 3]]* (2013). Таа исто така добила Еми-награда за најдобра глумица гостин во комедија во 2011 година за нејзината улога во серијата Гли.

## Животопис
Гвинет е ќерка на глумицата Блајт Данер и телевизискиот продуцент Бру Палтроу. Поради нејзината голема приврзаност кон мајка ѝ, Гвинет со своето семејство се преселила од Лондон во САД. Палтроу била омажена за рок-музичарот Крис Мартин, со кого има две деца - синот Мозес (роден во 2006 година). и ќерката Епл (родена во 2004 година), а по разводот, таа била во врска со продуцентот Бред Фалук.

## Кариера
Благодарение на своите родители, Гвинет имала голема помош на почетокот на кариерата, во која многу ѝ помогнал и Стивен Спилберг, семејниот пријател на нејзините родители. Имено, тој ја ангажирал да глуми во својот филм „Кука“ од 1991 година.

Во 1998 година, Палтроу ја овоила наградата „Оскар“ за улогата во филмот „Вљубениот Шекспир“.

## Наводи

## Надворешни врски
* 

Категорија:Американски глумци
Категорија:Родени во септември
Категорија:Родени во 1972 година
Категорија:Живи луѓе
Категорија:Американски филмски глумци
Категорија:Добитници на Златен глобус
Долината на стравот

**Долината на стравот** — последниот роман со Шерлок Холмс од Артур Конан Дојл. Приказната за првпат била објавена во списанието „Стренд“ помеѓу септември 1914 и мај 1915 г. Книгата била објкавена во Њујорк на 27 февруари 1915.

Дејството во романот е претежно засновано на животните случки на Моли Магирес и особено на агентот Џејмс Мекпарленд. Делото е поделено на два дела: во првиот дел Шерлок Холмс истражува убиство и открива дека телото припаѓа на сосема друг човек и вториот дел е прикаска на самата жртва.

## Наводи

Категорија:Шерлок Холмс
Категорија:Книги од Артур Конан Дојл
Дајрон Роблес

**Дајрон Роблес** (роден на 19 ноември 1986 во Гвантанамо) е кубански атлетичар и актуелен сопственик на светскиот рекорд во дисциплината 110m со пречки, со време од 12,87s истрчано на 12 јуни 2008, на митингот во Острава.

мини|десно|200п|Дајрон Роблес во олимпиското финале на трката на 110m со пречки на 21 август 2008 во Пекинг
На светското првенство во сала во 2006, одржано во Москва, во трката на 60m со пречки Дајрон заврши втор со личен рекорд од 7,46s, резултат кој подоцна го подобри со време од 7,33s што претставува втор најдобар резултат на сите времиња по светскиот рекорд на Колин Џексон. На светското првенство во сала во 2008, одржано во Вленсија, Роблес не ги помина ни квалификациските групи, бидејќи престана да трча мислејќи дека натпреварувачот во соседната патека Сјанг Љу направил погрешен старт. Ова беше големо разочарување за Дајрон кој имаше 9 од 11 најбрзи времиња во текот на зимата и беше најголем фаворит за освојување на златниот медал.

На Летните олимписки игри - 2008 одржани во Пекинг, многумина беа во очекување на двобојот Роблес-Лиу во финалето, но поради повреда Сјанг Љу се откажа уште во квалификациите, па Роблес лесно стигна до златниот медал со време од 12,93s.

## Наводи

## Надворешни врски

* „Дајрон Роблес“ , бр.59 во страна од магазинот*[[Тајм (магазин)|Тајм]]* за „100 атлетичари на кои треба да им се обрне внимание“

Категорија:Кубански атлетичари
Категорија:Живи луѓе
Категорија:Родени во 1986 година
За земјоделството (Катон)

**За земјоделството** (лат. *De Agri Cultura*) е книга од римскиот автор Катон Постариот. Ова е најстарото зачувано латинско прозно дело. Александар Хју МекДоналд, во неговата статија во „Оксфордскиот класичен речник“ (*Oxford Classical Dictionary*), вели дека овој есеј датира од околу 160 п.н.е. и забележал дека „и покрај немањето на форма, подробните описи на старите обичаи и суеверија и архаичниот тон, ова сепак било современо дело во кое авторот се раководел според сопствените познавања и искуство со новото капиталистичко земјоделство." Многу подоцнежни дејци искажувале голема почит кон Катон за неговите практични ставови, неговиот стоицизам и неговата и притегната и луцидна проза.

## Земјоделски рецепти
Еден дел од книгата е посветен на рецепти за земјоделски производи. Меѓу нив наоѓаме:
* имитација на коско вино (каде на ширата ѝ се додавала морска вода);
* првата забележана рецепта за т.н. „грчко вино“ (*vinum graecum*), имитација на силно ароматизираното грчко вино кое се увезувало во Италија во римско време.

## Ритуали
Книгата содржи краток дел во кој се зборува за верските ритуали кои ги извршуваат земјоделците. Тука јазикот е сосем традиционален, поархаичен од остатокот од книгата. Меѓу другото, Катон тука зборува за вршењето на суоветаурилиите, благослов на земјата и родот.

## Текстови и преводи
* 
* 
* William Davis Hooper, преведувач. *Marcus Porcius Cato, "On Agriculture"; Marcus Terenntius Varro, "On Agriculture"*. Harvard: Loeb Classical Library, 1934.

## Наводи

## Библиографија
* 
* K. D. White, "Roman agricultural writers I: Varro and his predecessors" во *Aufstieg und Niedergang der römischen Welt* уред. H. Temporini. Прв дел, Том 4 (Berlin: De Gruyter, 1973) стр. 439-497.

## Надворешни врски
* „За земјоделството“ - Латински текст со анлиски превод  

Категорија:Дела на Катон Постариот
Категорија:Земјоделска литература
Категорија:Историја на земјоделството
Три сестри

**Три сестри** (португалски јазик: ** Três Irmãs**) е бразилска телекомедија. Серијата во Бразил започна со прикажување на 15 септември 2008 год. Во главните улоги се појавуваат како две од трите сестри, Џована Антонели (нам добро познатата Жаде од серијата Клон и Каролина Дикман од серијата Семејни интриги

## Синопсис
Традиционалното семејство Жекитиба, кое се состои само од жени, потекнува од малиот град Карамирим. Виржинија и нејзините ќерки се познати под прекарот „Жекитибарки“ бидејќи предци им се создавачите на градот. Г-ѓа Виржинија е мајката, добра жена која е сопственичка на малата аптека Жекитиба. Таа е храбра жена која го пребродила напуштањето од сопругот, кој, по неколку години, загинал во пожар. Единствената причина да живее ѝ се трите ќерки: Дора, Алма и Сузана. Трите ќерки исто така, ја поддржуваат и сакаат мајка си. Дора е најстарата сестра. Таа е вдовица и знае како добро да живее. Има памет на бунтовна тинејџерка заробен во тело на вистинска жена. Таа има мало дете, Маркињо, и живее со свекрва ѝ, Виолета Акила, која ја обвинува за прераната смрт на синот ѝ Артур. Откако мајка ѝ ќе се разболи, таа ќе поминува повеќе време во Карамирим, каде ќе го запознае ортопедот Бенто, во кој ќе се вљуби. Алма, средната сестра, е многу способен гинеколог. Таа е идеалист кој се бори за правата на жените, но има слабост кон машкиот пол и сѐ уште си ја нема најдено сродната душа. Таа е моментално девојка на Робињо. Живее во Рио де Жанеиро, но откако ќе раскине со Робињо и ќе дознае дека мајка ѝ е болна, ќе се врати во Карамирим каде повторно ќе се сретне со Грег, нејзината голема љубов од детството и нему ќе му се препушти за да ја доживее љубовта како што досега ја немала доживеано. Најмладата сестра, Сузана е посвоена ќерка, сурферка, убава одвнатре и однадвор. Таа предава во училиштето во Карамирим и таму сите ја сакаат. Таа е единствената која живее со мајка ѝ во Карамирим. Таа е вљубена во Шанде, но таа љубов е наизглед само услуга, бидејќи Шанде останал инвалид откако во некој случај ѝ го спасил животот. Но секојдневието на Сузана и на останатите жители на Карамирим ќе се промени со доаѓањето на двете сестри од градот. Но она што навистина ќе ѝ го промени животот на Сузана е доаѓањето на Валкирија и Ерос, со кого ќе доживее страствена љубовна приказна полна со пречки. Сите три сестри се убави на свој начин. Секоја од нив е сѐ уште во потрага по голема љубов.

## Улоги

## Надворешни врски
* Официјално мрежно место 
* Теледраматургија 

Категорија:Бразилски телевизиски серии
Категорија:Теленовели
Кристина Крамер

**Кристина Елизабет Крамер** е македонист, славист и професор по македонски јазик и руски јазик. Професор е на Универзитетот во Торонто и декан на катедрата за словенски јазици при факултетот за уметност и наука. Крамер е автор на книгата за македонски јазик: *Македонски:Курс за почетници и напредни студенти*. Книгата била објавена за првпат во 1999 година, повторена и проширена во второто издание во 2003 и е најширокоприфатената англиско-македонска книга.
Таа е специјалист за балкански јазици и семантика, особено македонскиот јазик и јужните словенски јазици. Нејзините истражувања ги опфатиле следните области: синхронизирана лингвистика, социолингвистика, глаголски категории, јазици и политички погледи. Моментало предава македонски јазик.

## Образование

* 1975: Дипломиран студент (руски јазик и споредбена литература), Белоит Колеџ, Белоит, Висконсин
* 1980: магистер (Словенски јазици и литература), Универзитет на Северна Каролина
* 1983: Доктор на науки, Универзитет на Северна Каролина 

Таа работела како преведувач на македонски јазик, руски јазик, српскохрватски јазик и турски јазик. Од 1986 година Крамер е дел од Универзитетот во Торонто. Како редовен професор е прогласена во мај 2001.

## Дела

* Christina E. Kramer (2003): *Macedonian (= Makedonski jazik): A Course for Beginning and Intermediate Students.* Revised and expanded second edition. University of Wisconsin Press. May 2003. ISBN 9780299188047 
* Christina E. Kramer/Brian Cook (1999): *Guard the Word Well Bound: Proceedings of the Third North American-Macedonian Conference on Macedonian Studies.* Slavica Pub: *Indiana Slavic Papers*, vol. 10 (1999). ISBN 9789991972534
* Eran Fraenkel (Author), Christina Kramer (Editor) (1993): *Language Contact-Language Conflict (Balkan Studies).* Peter Lang Publishing. ISBN 9780820416526
* Christina E. Kramer (1986): *Analytic Modality in Macedonian.* (Slavistische Beiträge) Munich: Verlag Otto Sagner. ISBN 9783876903439 
* Christina Kramer (1985): *Makedonsko-Angliski Razgovornik*. Skopje: Seminar za makedonksi jazik. 
* See full list 

## Награди
Во 2006 година Крамер била наградена од страна на Американската асоцијација на професори за словенски и источноевропски јазици за најдобар придонес на педагогијата на јазикот за нејзината книга: *Македонски: Курс за почетници и напредни студенти*. Наградата ја примила во Филаделфија на 28 декември 2006.

## Надворешни врски
* Лично мрежно место 
* Македонски јазик: Курс за почетници и напредни студенти 

## Наводи

Категорија:Американски македонисти
Категорија:Американски слависти
Јелена Мигунова

**Јелена Мигунова** (; родена на 4 јануари 1984, Казањ) — руска атлетичарка.

На Летните олимписки игри - 2008 одржани во Пекинг, Јелена како дел од штафетата на Русија 4х400m го освои сребрениот медал.
## Наводи

## Надворешни врски

* Страна со атлетски биографии на спортистите на Летните олимписки игри - 2008
* Yelena Migunova, *olympedia.org*

Категорија:Руски атлетичарки
Категорија:Луѓе од Казањ
Категорија:Родени во 1984 година
Категорија:Родени на 4 јануари
Категорија:Живи луѓе
Татјана Вешкурова

**Татјана Леонидовна Вешкурова** (руски:Татьяна Леонидовна Вешкурова) (родена на 23 септември 1981) — руска атлетичарка која се натпреварува во спринтерските дисциплини.

На европското првенство во 2006 одржано во Гетеборг, таа го освои сребрениот медал во трката на 400m, а како дел од штафетата на Русија 4х400m златниот.

Најголемиот свој успех, Татјана го постигна на Летните олимписки игри - 2008 одржани во Пекинг каде како дел од штафетата на Русија 4х400m го освои сребрениот медал.

## Надворешни врски

* Results page at rusathletics.com

Категорија:Руски атлетичарки
Категорија:Родени во 1981 година
Назир Манкиев

200px|мини|Назир Манкиев
**Назир Јунузович Манкиев** (; роден на 27 јануари 1985 во Суркаки, Ингусетија, СССР) — руски борач кој на Летните олимписки игри - 2008 одржани во Пекинг го освоил златниот медал во дисциплината Грчко-римски стил до 55&nbsp;kg. Член на репрезентацијата од 2004 година.

Добитник е на Орден на пријателство за голем придонес во развојот на физичката култура и спортот, високи спортски достигнувања на Летните олимписки игри во 2008 година во Пекинг

## Наводи

Категорија:Руски борачи
Категорија:Живи луѓе
Категорија:Родени во 1985 година
Томохиро Мацунага

**Томохиро Мацунага** (роден на 27 јуни 1980 во Шизука) е јапонски борач во слободен стил. Тој на Летните олимписки игри - 2008 одржани во Пекинг го освои сребрениот медал во дисциплината слободен стил до 55&nbsp;kg.

Категорија:Јапонски борачи
Категорија:Родени во 1980 година
Окапи

**Окапи** (*Okapia johnstoni*) е цицач кој припаѓа на семејството *Giraffidae*. Ги населува прашумите во северниот дел на Демократска Република Конго. Познат е по своите црно-бели ишарани нозе, како и по тоа што е најблизок роднина на жирафата.

Пред 1900 година, окапито не било познато на западниот свет и научниците. Официјално како вид е признато во 1901 година.

## Изглед

Окапи има темни влакна на грбот, со бели пруги кои се простираат долж предните и задните нозе. Овој склоп на бои се верува дека им помага на младенчињата во препознавањето на мајката во густите прашуми, а служи и како камуфлажа.

До своите рамења се високи од 1,5 до 2 метри, а долги од 1,9 до 2,5 метри. Должината на опашката изнесува 30 до 42 сантиметри. Тежината се движи од 200 до 250 килограми.

## Историја

Окапито било познато животно на старите Египќани. Пронајдени се древни изрезбани слики во Египет на кои е претставен лик на окапи.

## Наводи

## Надворешни врски
* BBC: Окапи

Категорија:Жирафи
Категорија:Парнокопитни
Категорија:Живи фосили
Бесик Кудуков

**Бесик Серодинович Кудуков** () (15 август 1986 – 29 декември 2013) бил руски борач во слободен стил од осетско потекло.

На Летните олимписки игри 2008 во Пекинг, тој го освоил бронзениот медал во категоријата до 55 кг. Четири години подоцна, на Летните олимписки игри 2012, тој го освоил сребрениот медал во категоријата до 60 кг.

Кудуков загинал на 29 декември 2013 во сообраќајна несреќа на сојузниот автопат во јужна Русија помеѓу Краснодарскиот крај и Владикавказ.

## Наводи

## Надворешни врски
*sports-reference.com 

Категорија:Родени во 1986 година
Категорија:Починати во 2013 година
Категорија:Руски борачи
Категорија:Олимписки сребрени медалисти за Русија
Категорија:Олимписки бронзени медалисти за Русија
Васил Федоришин

десно|thumb|250px|Васил Федоришин
**Васил Федоришин** (роден на ) е украински борач во слободен стил. На Летните олимписки игри - 2004 одржани во Атина во дисциплината слободен стил до 60&nbsp;кг заврши четврти, но на Летните олимписки игри - 2008 одржани во Пекинг го освои сребрениот медал.

## Наводи

Категорија:Украински борачи
Категорија:Украински Евреи
Кеничи Јумото

**Кеничи Јумото** (роден на 4 декември 1984 во Вакајама) е јапонски борач во слободен стил. Тој на Летните олимиски игри - 2008 одржани во Пекинг го освои бронзениот медал во дисциплината слободен стил до 60&nbsp;kg.

Категорија:Јапонски борачи
Категорија:Родени во 1984 година
Сослан Тигиев

**Сослан Тигиев** (роден на ) е узбекистански борач во слободен стил. Тој на Летните олимписки игри - 2008 одржани во Пекинг го освои сребрениот медал во дисциплината слободен стил до 74&nbsp;kg. Во 2006, тој исто така го освои и бронзениот медал на Азиските игри одржани во Доха.

Категорија:Узбекистански борачи
Категорија:Живи луѓе
Отар Тушишвили

**Отар Тушишвили** (роден на 14 јуни 1978 во Гори) — грузиски борач во слободен стил. Тој на Летните олимписки игри во 2008 година одржани во Пекинг го освоил бронзениот медал во дисциплината слободен стил до 66 кг.

Категорија:Грузиски борачи
Категорија:Родени во 1978 година
Лаура Бјаџоти

**Лаура Бјаџоти** (итал. *Laura Biagiotti*, родена во 1943 година во Рим, Италија, почина 26 мај 2017 година) е италијански моден творец.

## Животопис
Лаура Бјаџоти студирала книжевност во Рим, а имала желба да стане археолог. Во светот на модата влегла така што почнала да ѝ помага на својата мајка која работела како кројачка, а својата прва колекција ја претставила во 1972 година.

Извесно време живеела во Пекинг, а била и првиот италијански моден творец кој ја претставил својата колекција во Кина, на 25 април 1988 година.

Лаура Бјаџоти е претседател на Комитетот Леонардо, здружение кое ја доделува годишната награда на италијанските дизајнери за нивните придонеси во подобрување на сликата на Италија во светот.

## Награди

* На венецијанскиот филмски фестивал во 1985 година ја добила специјалната награда Златен лав за мода.
* Во 1992 година во Њујорк ја примила наградата за Жена на годината.
* Една година подоцна во Пекинг ѝ е доделена наградата Марко Поло.
* Во 1995 год. добила признание за својата работа од страна на тогашниот италијански претседател Оскар Лујџи Скалфаро.
* Во 2002 година, во част на 30 години од кариерата, италијанската Пошта издала марка посветена на Лаура Бјаџоти во вредност од 0,41 евра.
* Во април 2004 година изабрана е за моден советник во националната Комора за мода.
* Во 2007 година во Венеција ѝ е деделена наградата Златен лав за мода, во рамките на филмскиот фестивал во Венеција.

## Историски модни ревии

* 25 април 1988 год.: во Пекинг 30 манекенки ги носат најзначајните творби на Лаура Бјаџоти.
* 5 февруари 1995 год.: Лаура Бјаџоти е првиот италијански моден творец кој ја претставил својата колекција во Москва.
* 1997: На покана од Сузан Мубарак, сопруга на египетскиот претседател, италијанскиот творец ја претставува својата колекција во Каиро, во корист на локалниот Црвен крст.

## Надворешни врски

* Официјално мрежно место (**италијански**) (**англиски**)
* Презентација на Комитетот Леонардо  (**англиски**) (**италијански**)

Категорија:Мода
Категорија:Модни творци
Категорија:Родени во 1943 година
Категорија:Починати во 2017 година
Роко Бароко

thumb|Роко Бароко
**Роко Бароко** (итал. *Rocco Barocco*, роден во 1944 година во Неапол, Италија) е италијански моден творец.

## Животопис

Детството и младоста ги минал на островот Искја, близу Неапол, каде што пораснал во семејство заедно со осум браќа. Има диплома за капетан на долга пловидба која ја стекнал на Академијата за морепловство на островот Проџида.

Привлечен од светот на модата, во 1962 година се преселил во Рим каде что најпрвин работел во ателјето на Патрик Де Баренцен.

Во 1974 година го отвора своето модно студио на Шпанскиот плоштад во Рим, а во 1979 година по многубројните успеси кои ги постигнал во високата мода, ја претставил првата женска прет-а-порте колекција. Познат е по неговите сексипилни творби, а меѓу наградите кои ги добил како признание за својот труд, треба да се спомнат „Сребрената маска“ за висока мода во 1967 година, наградата „Сингер“ во Њујорк за млад моден творец и онаа во Питсбург во 1973 година.

## Надворешни врски
* Официјално мрежно место

Категорија:Мода
Категорија:Модни творци
Категорија:Родени во 1944 година
Категорија:Луѓе од Неапол
Категорија:Живи луѓе
Роберто Кавали

thumb|200px|right| Роберто Кавали

**Роберто Кавали** (итал. *Roberto Cavalli* роден во  на – Фиренца, 12 април 2024) — италијански моден творец.

## Животопис
Роберто Кавали е роден во Фиренца и потекнува од уметничко семејство: неговиот дедо, Џузепе Роси, бил уметник чии дела биле изложени во Галеријата Уфици во Фиренца. Верен на семејната традиција, но сепак насочен кон создавање на свој автентичен креативен пат, Роберто одлучува да се запише на Ликовната академија во својот роден град, а како специјалност ги избира текстилните апликации на слики. Уште како студент успева да реализира серија од маици со цветни апликации во соработка со најголемите италијански производители на текстил.

Роберто Кавали сака да експериментира и да внесува иновации во светот на модата.

## Надворешни врски
* Официјално мрежно место на Роберто Кавали 

Категорија:Родени во 1940 година
Категорија:Починати во 2024 година
Категорија:Италијански пронаоѓачи
Категорија:Модни творци
Сандра О

**Сандра О** (англиски: *Sandra Oh*, корејски: *미주오*) (родена 20 јули 1971) е позната канадска глумица. О има двапати добиено Џини награда и SAGA награда, еднаш се здобива со Златен глобус и четри пати е номинирана за Еми награда. Таа е најдобро позната по нејзината улога како Д-р Кристина Јанг во телевизиската серија на ABC *[[Вовед во анатомија]]*. Во 2005, 0 се појавува на списокот на 50 најубави личности во списанието *[[People (списание)|People]]*.

## Извори



Категорија:Канадски глумци
Категорија:Живи луѓе
Категорија:Родени во 1971 година
Гонфалониер

[thumb|right|220px|Портет на Пјетро Џентиле како гонфалониер на [Болоња. Артемизија Џентилески, 1622]]
**Гонфалониер** (итал. *gonfaloniere*, „знаменосец“) — високопрестижна комунална функција средновековна и ренесансна Италија, особено во Фиренца. Името доаѓа од поимот „гонфалон“ - знамето на комуната.

Во Фиренца тој бил еден од деветте граѓани избрани со ждрепка секои два месеци, кои ја сочинувале владата наречена „Сињорија“. Како „знаменосец на правдата“ (*Gonfaloniere di Giustizia*) тој бил привремениот знаменосец на Република Фиренца и чувар на знамето, кој се обесувал за средината на пренослив крст. За да се разликува од другите осум колеги, неговиот црвен капут, поставен со ермелин, имал опшиено и златни ѕвезди. Секое соседство во Фиренца имал свој старешина (*priore*) кој можел да биде избран за да служи во советот, и свој „задружен знаменосец“ (*gonfaloniere di compagnia*) избран од најистакнатите семејства од секое соседство.

Други комуни во средна и северна Италија, од Сполето до Пиемонт, исто така поставале свои гонфалониери. Во XVI век, семејството Бентивољо од Болоња се стремеле кон оваа функција. Меѓутоа по еден век, во 1622 кога Артемизија Џентилески го насликала портретот на Пјетро Џентиле како гонфалониер на Болоња со гонфалонот во позадината, оваа функција веќе имала само симболично значење.

## Познати гонфалониери
* Пјеро Содерини - гонфалониер на Фиренца за време на службувањето на Николо Макијавели. Со враќањето на Медичите на власт, Содерини е прогнан од Фиренца и некое време се засолнува во Орашац (тогашна Дубровничка Република), пред да биде повикан во Рим од папата Лав X, каде живеел до крајот на животот.

## Поврзано
* Гонфалон
* Историја на Фиренца

Категорија:Историја на Фиренца
Категорија:Хералдика
Категорија:Титули
Категорија:Звања
Категорија:Зборови што ги нема во ТРМЈ
Етрурски јазик

**Етрурски јазик** — мртов јазик кој го зборувале древните Етрурци, за кој нема податоци за неговото потекло. Најраспространетата верзија за неговото потекло се јавува со верзијата на Игор Дјанков за сродството со изумрените хуријски и урартски јазици, која станува поверодостојна. Во секој случај, неговата морфологија осетно го оддалечува од секој индоевропски јазик. Во тоа време постојат незначителни хипотетички лексички совпаѓања со хатскиот јазик, коин може да се објаснат со населеноста на предците на Етрурците во Мала Азија.

Во последните 100 години е постигнат значаен напредок во изучувањето на етрурскиот јазик: идентификувани беа многу граматички форми, до тој степен на сигурност за значењето на 200 зборови. Сепак, за дешифрирање на целиот јазик сѐ уште е прерано.

Консензусот на мнозинството е дека етрурскиот јазик е поврзан само со други членови на она што се нарекува Тиренско јазично семејство, што само по себе е изолирано семејство, т.е. не е поврзано директно со други познати јазични групи. Општо прифатено е дека Тиренските семејни групи Ретски и Лемноски се поврзани со етрурските.

## Поврзано
* Прединдоевропски јазици

## Наводи

*
Категорија:Изолирани јазици
Категорија:Мртви јазици во Европа
Категорија:Јазици изумрени во 1 век п.н.е.
Категорија:Прединдоевропејци
Издолжување (астрономија)

[мини|десно|350п|Дијаграм на кој е прикажано издолжувањето на положбата на [Земја од Сонцето.]]
**Издолжување** или **елонгација** — астрономска појава која го претставува аголот помеѓу Сонцето и некоја планета од Млечниот Пат, Месечината или некое друго небесно тело виден од Земјата.

Долните планети имаат максимално ограничено издолжување од 18 до 28° за Меркур и од 45 до 47° за Венера.

Горните планети може да имаат издолжување од различни размери, па така, издолжување од 0° се нарекува врзување, од 90° квадратура и од 180° противположба.

Категорија:Небесна механика
Категорија:Астрономски појави
Категорија:Сферна астрономија
Јуми Накаџима

**Јуми Накаџима** (јапонски: 中島由美, Yumi Nakajima) е познат македонист и дијалектолог. Професор по славистика и македонски јазик во Државниот Универзитет во Токио. 
Јуми е дијалектолог и професор по славистика. На специјализација била во Нови Сад како стипендист од Јапонија. Студирала во Скопје, македонски јазик и литература и упатена и раководена од професор Видоески. Јуми Накаџима учествувала на повеќе семинари за славистика. Таа со проучување на македонскиот јазик се занимава веќе 25 години.

Јуми Накаџима има издадено мал разговорник на македонски јазик а во подготовка е и речник и проширување на македонскиот разговорник. Исто така, Јуми досега има издадено и преводи на делата на Кочо Рацин, Блаже Конески и на браќата Миладиновци, објавени на јапонски јазик.

## Цитати


„Македонскиот јазик е интересен особено поради примесите од народниот говор. Иако македонскиот литературен јазик е релативно нов, Македонија има богата народна култура, која е многу богата и интересна“.


## Наводи

## Надворешни врски
* Интервју со Јуми Накаџима
*„Духовен воин“ за Јуми Накаџима за афирмација на македонскиот јазик и култура во Јапонија

Категорија:Јапонски македонисти
Категорија:Јапонски слависти
Категорија:Јапонци
Ала Шешкен

**Ала Шешкен** — руски филолог, славист и македонист.  Таа работи во универзитетот „Ломоносов“ во Москва и предава историја на македонската книжевност.

Категорија:Руски слависти
Категорија:Руски македонисти
Категорија:Родени во 1952 година
Категорија:Живи луѓе
Волф Ошлис

[мини|244x244пкс|Волф Ошлис со македонскиот писател [Саво Костадиновски]]
**Волф Ошлис** () е македонист, политички научник, новинар и  експерт за Источна Европа.

Роден е во 1941 година во Кенигсберг, Источна Прусија, од 1945 Калининград, Советски Сојуз, од 1991 Русија. Студирал славистика на универзитетот во Хамбург. Од 1973 се вработил во Центарот за аналитика во германската сојузна влада. Исто така работел и во „Институтот за источнонаучни и меѓународни студии“ во Келн. Од 1977 до 2006 работел и предавал како професор на Универзитетот во Гиcен. Денес е публицист за Источна Европа и пишува редовно за мрежниот весник „Евроазиски Магазин“ (*Eurasisches Magazin*) и „Пруски алгемајне цајтунг“ (*Preussische Allgemeine Zeitung*).

## Творештво

Постојано објавува статии посветени на Македонија. Проф. д-р Волф Ошлис е соавтор на првиот „Учебник по македонски јазик“ (со Вера Боиќ) објавен надвор од границите на поранешна Југославија (1984, преобјавен во 1996 и во 2007 година).

Автор е на неколку книги објавени во Германија, меѓу кои „Македонија 2001–2004: Воен дневник од една мирна земја“ (2004), на студијата „Македонија“ во серијата „Студии за земји“ (2004), како и книга за Мајка Терeза (2009).

Ошлис, меѓу другото, досега превел и повеќе дела од македонската книжевност на германски јазик, меѓу кои и „За македонцките работи“ (2012) на Крсте П. Мисирков.

Тој е редовен учесник на Летната школа и на научниот собир на Семинарот за македонски јазик, литература и култура во Охрид, на научни собири, организирани во Република Македонија, но учествувал и на славистички собири во светот, каде што настапувал и со реферати на македонистички теми.

Тој е и почесен доктор на науки на Универзитетот „Св. Кирил и Методиј“ во Скопје, добитник на наградите „Духовен воин“ и Златно перо за превод на книгата „За македонцките работи“. 2012 Ошлис доби признание „Пријател на Република Македонија“ за неговата поддршка за промоција и афирмација на македонскиот јазик, литература и култура во светот. Ошлис ја добива наградата за остварување во областа на публицистиката на 21 декември 2013 година во Собранието на Република Македонија.

## Публикации

* *Lehrbuch der makedonischen Sprache in 50 Lektionen* ("Учебник по македонски јазик"), Verlag Sagner, München, 2007. ISBN 978-3-87690-983-7 
* *Mutter Teresa – Die Jugend in Skopje* (Mајка Терeза - jyносттa во Скопје). Wieser Verlag, Klagenfurt/Celovec 2009, ISBN 978-3-85129-828-4
* "Волф Ошлис Проблемот на јазикот на Македонците во трудовите на раната германска македонистика" (Wikisource)

## Наводи

## Надворешни врски
* Македонистот Волф Ошлис  , 29 Ноември 2012.
* „Гермакедонија“ книга од Волф Ошлис, 19.12.2012.
* Германската амбасада во Скопје: Наградата за публицистика за проф. д-р Волф Ошлис
* Волф Ошлис: голем македонски патриот, Македонска нација, 16.8.2012
* Волф Ошлис и Македонија - љубов на прв поглед, Deutsche Welle, 22.8.2012.

Категорија:Германски слависти
Категорија:Германски македонисти
Категорија:Родени во 1941 година
Седум светски чуда на природата

**Седумте светски чуда на природата** претставува иницијатива која започнала во 2007 година со цел да се создаде список на седум чуда на природата од страна на луѓето преку глобална анкета. Иницијативата била покренета од страна на Бернард Вебер. Натпреварот завршил во 2011 година.

Следува список на седумте светски чуда на природата:

## Надворешни врски
* 7 светски чуда на природата 
* Страната на Пелистерските Очи на изборот за 7 светски чуда на природата 
* Страната на Охридско Езеро на изборот за 7 светски чуда на природата 
* Страната на пештерата Врело на изборот за 7 светски чуда на природата
Коста Пеев

**Коста Пеев** (Струмица, ) — македонски славист и македонист, дијалектолог и специјалист за дијалектите на македонскиот јазик од егејскиот дел на Македонија.

## Животопис

Професор Коста Пеев е дијалектолог и македонист. Роден е во Струмица. Дипломирал на Филозофскиот факултет во Скопје (1956-1960). Својата научна дејност ја започнал во 1963 година, кога бил избран за асистент во Институт за македонски јазик „Крсте Мисирков“ во одделението за дијалектологија во Скопје. Во 80- те години, тој зел учество во меѓународен проект за создавање на Сесловенски лингвистички атлас,а потоа и на: Карпатски дијалектолошки атлас и Европски лингвистички атлас. Како редовен професор (1989) по предметот Дијалектологија на македонскиот јазик на Филолошкиот факултет во два мандата е шеф на Катедрата за македонски јазик. Соработник е на меѓународните проекти ОЛА, ОКДА, ЕЛА.

Автор е на шеесетина лингвистички статии и на дијактелочки речник. Својот обемен архив од скапоцени етнолошки и лингвистички материјали го подарил на Институтот за етнологија и антропологија. 

Професор Коста Пеев е носител на наградите „Гоце Делчев“, државната награда за образование „Свети Климент Охридски“, како и добитник на високото државно признание – Медал за заслуги за Македонија.

## Дела

* „Речник на македонските дијалекти од југоисточниот дел на Егејска Македонија“
* „Кукушкиот говор“ (1988 и 1989)
* „Дојрански дијалект“ (1979)
* Раскази за бегалците од Кукуш, записи за дијалекти и речник.

## Наводи


## Надворешни врски

* Промовиран 6. том од Речникот на македонските говори во Југоисточниот егејски дел од Коста Пеев

Категорија:Македонски македонисти
Категорија:Македонски слависти
Категорија:Македонски универзитетски професори
Категорија:Македонски писатели
Категорија:Југословенски македонисти
Категорија:Југословенски слависти
Категорија:Југословенски универзитетски професори
Категорија:Југословенски писатели
Категорија:Професори од Струмица
Категорија:Апсолвенти на Филозофскиот факултет - Скопје
Категорија:Професори на Филолошкиот факултет „Блаже Конески“ - Скопје
Категорија:Носители на Медалот за заслуги за Македонија
Категорија:Добитници на наградата „Гоце Делчев“
Категорија:Добитници на наградата „Св. Климент Охридски“
Нганасански јазик

**Нганасански јазик**  — уралски јазик и спаѓа во подгрупата на северни самоједски јазици на самоједската група на јазици. Јазикот го зборуваат нганасанците во Русија. Порано јазикот се нарекувал тавгиски јазик. Јазикот има два дијалекти и тоа: аварски и вадејевски дијалект. Има 8 самогласки и користи кирилица.

## Азбука

Категорија:Самоједски јазици
Категорија:Загрозени јазици во Азија
Категорија:Јазици во Русија
Јурачки јазик

**Јурачки јазик** — исчезнат уралски јазик и спаѓал во подгрупата на северни самоједски јазици на самоједската група на јазици. Јазикот го зборувале  во Русија.

Категорија:Самоједски јазици
Категорија:Мртви јазици во Азија
Категорија:Јазици изумрени во 19 век
Ненецки јазик

**Ненецки јазик** е уралски јазик и спаѓа во подгрупата на северни самоједски јазици на самоједската група на јазици. Јазикот го зборуваат Ненците во Ненецкиот автономен округ во Русија. Има два дијалекта и тоа: шумски ненецки и тундрански ненецки јазик. Го зборуваат околу 31 000 луѓе и е службен јазик во ненцккиот автономен округ.

## Гласови
Самогласки:

Согласки:

## Азбука

Категорија:Самоједски јазици
Категорија:Јазици во Русија
Кирил Терзиев

**Кирил Стојчев Терзиев** () (роден на  во ) е бугарски борач. Тој го освои бронзениот медал на Летните олимписки игри - 2008 одржани во Пекинг, во дисциплината слободен стил до 74&nbsp;кг.

## Надворешни врски

* 

Категорија:Бугарски борачи
Категорија:Живи луѓе
Реваз Миндорашвили

**Реваз Миндорашвили** (грузиски:რევაზ მინდორაშვილი) (роден на 1 јули 1976) е грузиски борач кој на Летните олимписки игри - 2008 одржани во Пекинг го освои златниот медал во дисциплината слободен стил до 84&nbsp;кг.

## Reference
* Официјално мрежно место на Летните олимписки игри - 2008 

Категорија:Грузиски борачи
Категорија:Родени во 1976 година
Јусуп Абдусаломов

**Јусуп Абдусаломов** (роден на ) е таџикистански борач кој на Летните олимписки игри - 2008 одржани во Пекинг го освои сребрениот медал во дисциплината слободен стил до 84&nbsp;кг.

## Наводи

## Надворешни врски
* Профил на Јусуп Абдусаломов на мрежната страница на ESPN спорт

Категорија:Таџикистански борачи
Категорија:Живи луѓе
ЕГО

**"ЕГО"** е неделен магазин, кој се печати и издава во Битола.

Првиот број на ЕГО излезе на 9 септември 2004 година. Негов прв директор беше Жико Калпакоски, автор на повеќе мрежни места и дизајнер на голем број печатени материјали. Првиот главен и одговорен уредник беше Симе Алушевски, долгогодишен новинар и уредник на локалниот Битолски весник, соработник на повеќе македонски магазини ( „ЗБОР“ „ФОРУМ“) и за време на бивша Југославија дописник на повеќе медиуми од ЈУ - просторите. Алушевски е познат како проучувач на масонското движење во Македонија и на Балканот. Одговорен за дизајнот на магазинот беше Зоран Николовски. Денес ЕГО го води Симе Алушевски, како директор и главен уредник.

Во септември 2004 година, без канецаларии и со домашните компјутери на членовите на редакцијата екипата на ЕГО им го понудија првиот број на македонските читатели. После неколку издадени броја ЕГО изнајмува канцеларии во битолскиот пазар.

Редакцијата неколку години работеше во зградата Палата Јустинијан Булевар Први Мај, 148 / 14 Битола.

Мото на магазинот е ЕГО - за егоисти и останати исти
 
ЕГО www.ego.com.mk - го следи стандардниот принцип на магазинското новинарство „ За секого по нешто“.

## Надворешни врски

* Мрежно место на ЕГО
* Утрински весник: Битола и Лерин почнуваат медиумска соработка 
* Вест: Масоните во Македонија 
* Масони: Бревијар за древното братство

Категорија:Македонски весници
Категорија:Појавено во 2004 година во Македонија
Николас Кејџ

**Николас Кејџ** (, родено име Николас Ким Копола; роден на 7 јануари 1964) — американски глумец. Има работено и како режисер и продуцент. Двапати е номиниран за Оскар за најдобра машка улога, а еднаш ја добил наградата. Има толкувано преку 60 филмски улоги, а најпознати му се тие од филмовите:
* *[[Да ја одгледаш Аризона]]* (1987)
* *[[Напуштајќи го Лас Вегас]]* (1995)
* *[[Карпата (филм)|Карпата]]* (1996)
* *[[Украдено лице]]* (1997)
* *[[Исчезни за 60 секунди]]* (2000)
* *[[Национално богатство (филм)|Национално богатство]]* (2004)
* *[[Сенишниот Возач (филм)|Сенишниот Возач]]* (2007)

## Филмографија

## Наводи

## Надворешни врски

* 
* 
* World Trade Center Интервју со Николас Кејџ  од IGN FilmForce

Категорија:Живи луѓе
Категорија:Родени во 1964 година
Категорија:Глумци од Калифорнија
Категорија:Американски глумци
Категорија:Американски режисери
Категорија:Американски филмски глумци
Категорија:Добитници на Златен глобус
Вестланд (Мичиген)

thumb|220px|Местоположба на Вестланд во Мичиген

**Вестланд** () е град во Вејн Округ во американската држава Мичиген. Овој град според статистиките во 2022 година, има 84,037. жители.
## Наводи

Категорија:Градови во Мичиген
Категорија:Метро Детроит
Категорија:Вејн (округ во Мичиген)
Категорија:Населени места основани во 1966 година
Георги Котоев

мини|Рускиот борач Георги Кетоев
**Георги Ватаевич Котоев** (руски:Георгий Ватаевич Кетоев) (роден на 19 ноември 1985) — руски борач кој на Летните олимписки игри - 2008 одржани во Пекинг го освои бронзениот медал во дисциплината слободен стил до 84&nbsp;кг.

## Наводи

## Надворешни врски
* Официјално мрежно место на Летните олимписки игри - 2008 

Категорија:Руски борачи
Категорија:Родени во 1985 година
Список на италијански архитекти

Ова е **список на [[италија]]нски [[архитект]]и** низ историјата, од антиката, па сѐ до денешен ден.

## Антички
* Марко Агрипа
* Аполодор Дамаски
* Витрувиј

## Средновековни
* Кристофоро да Болцано
* Џото ди Бондоне
* Фра Џовани дељи Еремитани
* Арнолфо ди Камбио
* Андреја Оркања
* Андреја Пизано
* Џовани Пизано
* Џовани ди Симоне
* Џовани ди Чекo
* Јакопо Челега
* Пјер Паоло Челега

## Ренесансни
* Бачо Дањоло
* Леон Батиста Алберти
* Џовани Батиста Алеоти
* Галеацо Алеси
* Бартоломео Аманати
* Донато Браманте
* Филипо Брунелески
* Микеланџело Буонароти
* Џорџо Вазари
* Јакопо Бароци да Вињола
* Леонардо да Винчи
* Доменико Куртони
* Карло Ламбарди
* Пиро Лигорио
* Пјетро Ломбардо
* Антонио Манти
* Фабио Мангоне
* Џовани Амброџо Маџента
* Анибале Маџи
* Микелоцо Микелоци
* Џорџо да Себенико
* Андреја Паладио
* Балдасаре Перуци
* Симоне дел Полајоло
* Антонио да Понте
* Џулио Романо
* Бернардо Роселино
* Антонио да Сангало Постариот
* Антонио да Сангало Помладиот
* Џулијано да Сангало
* Микеле Санмикели
* Јакопо Сансовино
* Рафаело Санти
* Винченцо Скамоци
* Себастијано Серлио
* Алесандро Тезауро
* Аурелио Треци
* Лука Фанчели
* Доменико Фонтана

## Барокни архитекти

* Алонѕо ди Бенедето
* Џан Лоренцо Бернини
* Франческо Боромини
* Џовани Батиста Вакарини
* Розарио Гаљарди
* Гварино Гварини
* Стефано Итар
* Пјетро да Кортона
* Паоло Лабизи
* Џулио Ласо
* Џакомо Леони
* Балдасаре Лонгена
* Карло Мадерно
* Томазо Наполи
* Андреја Палма
* Џовани Паоло Панини
* Џакомо дела Порта
* Карло Рајналди
* Никола Салви
* Франческо Де Санктис
* Фердинандо Санфеличе
* Виченцо Синатра
* Џовани Батиста Скапита
* Карло Фонтана
* Џероламо Фриџимелика
* Џакомо Цанети
* Андреја Џиганти
* Џовани Батиста Џизлени

## Неокласични и еклектични

* Лујџи Ванвители
* Џузепе Венанцио Марвуља
* Антонио Визентини
* Бернардо Витоне
* Алесандро Галилеј
* Џузепе Јапели
* Филипо Јувара
* Џузепе Менгони
* Џовани Батиста Пиранези
* Џузепе Пјермарини
* Франческо Марија Прети
* Бартоломео Растрели
* Антонио Риналди
* Карло Роси
* Џузепе Сакони
* Доменико Трецини
* Константино Фјаскети

## XX век
*Галтиеро Галманини
*Карло Перогали
*Атилио Маријани
*Анџело Манџароти
*Бруно Морасути
*Гвидо Мафецоли
*Џордано Форти
*Џан Карло Малхиоди
*Виторио Морасо
* Пјетро Белуски
* Акиле Кастиљони
* Рајмондо Томазо Даронко
* Џанкарло Де Карло
* Ромалдо Џургола
* Пјер Лујџи Нерви
* Џузепе Пагано
* Џо Понти
* Ернесто Натан Роџерс (ББПР)
* Алдо Роси
* Антонио Сантелија
* Карло Скарпа
* Џузепе Терањи

## Современи

* Гае Ауленти
* Андреја Бранци
* Виторио Греготи
* Алесандро Мендини
* Микеле Микахелес
* Ренцо Пијано
* Паоло Солери
* Масимилијано Фуксас

## Поврзано
* Список на архитекти
* Список на италијански сликари
* Италијанска архитектура

*
Италијанци
Архитекти
Авионска несреќа над Перм (14 септември 2008)

**Авионската несреќа** на летот на Аерофлот-Норд бр.821 се случи над градот Перм на 14 септември 2008 кога авион Боинг 737-500 обраќајќи се на релација Москва-Перм несреќно се урна во мочуриште приближувајќи сè до аеродромот Големо Савино.

## Окоолности

Авионската несреќа се случила во 05:10 по месно време кога авионот Боинг 737-500 кој приближувајќи сè до пистата на аеродромот поради обилните врнежи и појавата на магла изгубил контрола на 1,500m од пистата и несреќно завршил во мочуришните предели во југозападниот дел од градот.

## Причини за несреќата

По првичните проценки, како причина за несреќата се посочува откоажувањето на еден од моторите на авионот.

## Патници и екипаж

Во моментот на несреќата во авионот се наоѓале 81 патник меѓу кои 6 деца и 6 членови на екипажот од Архангелск и сите загинале..

На авионот се наоѓеле и 16 странски државјани од:Азербејџан, Украина, Франција, Швајцарија, Латвија, САД, Германија и Турција. Тројца патници кои поседувале билети поради некои причини го испуштиле летот.

Во катастрофата загина и советникот на рускиот претседател и генерал Генадиј Трошев.

## За авионот

Авионот Боинг 737-500 со регистарски број VP-BKO бил произведен во 1992. Претходно бил користен од кинеската авиокомпанија Air China. Авионот бил позајмен за периодот од 28 јули 2008 до 21 март 2013. Името на лизинг компанијата Pinewatch Limited.

## Наводи

## Надворешни врски

* Изглед на авионот по несреќата
* Изглед на авионот во април 2008, на аеродромот Ксиамен Кина
* 
* 
* местото на несреќата Wikimapia.org

Категорија:Воздухопловни насреќи
Кокс Базар

мини|Улица во градот

**Кокс-Базар**(, бенгалски: *কক্স বাজার*) — град и центар на истоимениот округ во Бангладеш. Овој град најмногу е познат по риболовството како и по неговите плажи која плажа е објавена за една од најголемите во светот кои излегуваат на море. Нејзината распространетост е дури 125 километри.

Категорија:Градови во Бангладеш
Категорија:Кандидати за седум светски чуда на природата
Категорија:Бенгалски Залив
Бадембалари

**Бадембалари** — една од најстарите населби во Битола, во неа се наоѓаат улиците: 
*1та Егејска Бригада
*5та или Мордо Нахмијаз - Лазо
*6та или Трајче Магловски
*7ма или Видан Јанакиевски
*8ма или Никола Ѓоргиевски - Никлец
*9та или Атанас Трпчевски - Таше
*10та или Јорго Костовски
*11та или Димитар Тодоровски
На запад граничи со населбата Девејани, а на исток со населбата Баир. Оваа населба претставувала еден од поелитните делови во градот во периодот на Османлиското Царство.

Во минатото неколку чистокрвни фамилии имале официјални резиденции во оваа населба, кон крајот на XX век, повеќето од нив се дислоцирани со оглед на фактот што настанало мешање на стратумите и класите во оваа населба. Денес, само една чистокрвна лоза има регистрирана резиденција во оваа населба.

Категорија:Населби и маала во Битола
Трафулско Езеро

**Трафулското Езеро** () е ледничко езеро сместено во покраината Неукен, Аргентина. Има вкупна површина од 70 км². Езерото е почетна точка на Трафулската Река која се влева во езерото Науел Уапи.

## Надворешни врски
* Трафулско Езеро  

Категорија:Езера во Аргентина
Категорија:Леднички езера
Науел Уапи (езеро)

**Науел Уапи ** (шпански: *Lago Nahuel Huapi*) — ледничко езеро во езерскиот крај на северна Патагонија помеѓу покраините Рио Негро и Неукен во Аргентина.

## Местоположба

Езерото се наоѓа во истоимениот национален парк „Науел Уапи“ и има површина од 529 км2, и лежи на надморска висина од 765 м. Максималната измерена длабочина од изнесува 438 м. Од езерото истекува Лимајската Река.

Езерото има кристално чиста вода и има просечна површинска температура од 7&nbsp;°C. Најпопуларен спорт е кајакарството.

## „Науелито“

Во почетокот на XX век, според домородните легенди во езерото постои гигантско суштество кое живее во длабочините. Чудовиштето локално е познато под името „Науелито“. Според кажувањата, тоа е слично на Неси и Изгубениот свет.

Месните жители од народот Мапуче го нарекуваат „ел Куеро“ (кожа) поради неговата мазна кожа. Соседното Лакарско Езеро е исто така познато како дом на друго чудовиште, слично на плесиосаурус, кое според домородците е „морска крава“ заби по целото тело.

Членовите на Зоолошката градина во Буенос Аирес при посетата на езерото во 1922 се обиделе да го пронајдат суштеството, но не нашле никакви 
докази.

## Наводи

## Надворешни врски
* Науел Уапи  - Светска база на езера 
* „Науелито“ - езерското чудовиште од Патагонија

Категорија:Езера во Аргентина
Категорија:Патагонија
Категорија:Езера со чудовишта
Топол извор

[250px|right|thumb|Група [макаки во геотермален извор во Нагано, Јапонија.]]
**Топол извор** или **термален извор** или **геотермален извор** е извор на загреана вода од Земјината кора. Термалните извори постојат насекаде во светот, дури и под морињата и океаните. Изворот се смета за термален ако температурата на водата е повисока од онаа на околината, или, според други извори, повисока од телесната температура на човекот (околу 37&nbsp;°C).

Водата која извира од топлите извори се загрева од геотермалната енергија, односно топлината на внатрешноста на Земјата. Температурата на Земјата станува сѐ повисока како што се оди подлабоко, така што водата се загрева од топлите карпи, а во вулканските области и директно од магмата. Ако водата стане толку топла така што да излегува на површината во вид на млазови, тогаш таа појава се вика гејзер.

Топлите извори, поради благотворното дејство на топлата вода збогатена со минерали врз телото на човекот, се користи во медицински цели. Покрај тоа, геотермалните извори се користат и за загревање на оранжерии, системи за централно греење на населени места, и производство на електрична енергија.

## Топли извори Во Македонија

Во Македонија, најголемите топли извори се:

* Негорски бањи, близу до Гевгелија
* Бањата Бањиште 39,3&nbsp;°C. е сместена во подножјето на планината Крчин, на надморска височина од 870 метри. Планинскиот простор во кој се наоѓа не е пречка за да се дојде до оваа бања. Во нејзина близина се наоѓа регионалниот пат Скопје – Дебар – Охрид, од кој се двои асфалтен пат до бањата.
* Бања Банско е бања во југоисточна Македонија, близу до Струмица и селото Банско.
* Бања Кежoвица - Штипско. Минералната вода во бањата Кежовица кај Штип има температура од 70 степени и по својата радиоактивна лековитост е слична на Карлови Вари.
* Струмичката бања „Цар Самоил” 
* Катлановска Бања, близу до Скопје 
* Бања, близу Кочани
* Дебарски бањи 
* Кумановска бања 
* Бања Стрновец - Старо Нагоричане.

## Поврзано
* Геотермална енергија 
* Вулкан

## Наводи


Категорија:Капење
Категорија:Геологија
Категорија:Водни површини
Ширвани Мурадов

мини

**Ширвани Гаџикурбанович Мурадов** (руски: *Ширвани Гаджикурбанович Мурадов*) (роден на 20 јуни 1985 во Дагестан, СССР) е руски борач кој на Летните олимписки игри 2008 одржани во Пекинг го освоил златниот медал во дисциплината борење слободен стил до 96&nbsp;kg. Тој исто така станал и европски првак во борење во 2007. Ширвани по етничко потекло е Лак.

## Надворешни врски

* Официјално мрежно место на Летните олимписки игри 2008 

## Наводи

Категорија:Руски борачи
Категорија:Родени во 1985 година
Лакарско Езеро

**Лакарско Езеро** ()  ледничко езеро сместено во покраината Неукен. Припаѓа на планинскиот венец на Андите, и се наоѓа на 630 м надморска висина, со координати . Околината околу езерото претежно е ненаселена освен малото гратче Сан Мартин де лос Андес на североисточниот брег.

Езерото има површина од 55 км2 и просечна длабочина од 167 м. Максималната длабочина изнесува 277 м.

## Галерија

Податотека:Capilla Santa Teresita Isla Santa Teresita.JPG|Месна народна капела на островчето Санта Тересита
Податотека:Costa del Lago Lacar.JPG|Брегот на Лакарското Езеро


## Наводи

Категорија:Езера во Аргентина
Категорија:Леднички езера